**ZAPISNIK**

**4. seje Sveta KS Grgarske Ravne – Bate, ki je bila v petek, 24.2.2023 ob 19.30 uri, v prostorih Krajevne skupnosti v Grgarskih Ravnah**

Prisotni:Anita Plesničar, Boštjan Ušaj, Jana Grmek, Kristina Fabijan, Odisej Bratkič, Uroš Nemec

Opravičeno odsoten: Boštjan Humar

Predsednica ugotavlja, da je prisotnih 6 članov, zaradi česar je Svet KS sklepčen.

Predsednica predlaga naslednji dnevni red:

1. Pregled in potrditev zapisnika 3. seje Sveta KS Grgarske Ravne - Bate;
2. Seznanitev Sveta s sprejetjem proračuna KS Grgarske Ravne - Bate v okviru proračuna MONG;
3. Sprejem Zaključnega računa KS Grgarske Ravne – Bate za leto 2022;
4. Pregled in potrditev inventurnega elaborata;
5. Razno.

Vsi člani se strinjajo s predlaganim dnevnim redom. Predlog dnevnega reda je bil sprejet.

1. **Pregled in potrditev zapisnika 3. seje Sveta KS Grgarske Ravne -Bate**

Na zapisnik 3. seje KS Grgarske Ravne- Bate z dne 10. 02,2023 ni bilo pripomb

Sprejme se sklep, da se zapisnik 3. seje Sveta KS sprejme in potrdi.

Sklep je bil soglasno sprejet.

1. **Seznanitev Sveta s sprejetjem proračuna KS Grgarske Ravne – Bate v okviru proračuna MONG**

Proračun Mestne občine Nova Gorica je bil sprejet 16. 2.2023, v okviru katerega je bil sprejet tudi proračun KS Grgarske Ravne – Bate. Svet KS je bil z vsebino proračuna seznanjen. Na proračun ni bilo podane nobene pripombe.

Sprejme se sklep:

Proračun Mestne občine Nova Gorica za leto 2023 je bil sprejet 16. 2. 2023. Ugotavljamo, da je v okviru proračuna Mestne občine Nova Gorica, sprejet tudi proračun Krajevne skupnosti Grgarske Ravne – Bate za leto 2023.

Sklep je bil soglasno sprejet.

1. **Sprejem Zaključnega računa KS Grgarske Ravne – Bate za leto 2022**

III.1. Svet KS se seznani z zaključnim računom KS Grgarske Ravne – Bate za leto 2022, ki izkazuje presežek odhodkov: 23.314,60 EUR.

Sprejme se sklep:

Sprejme se zaključni račun KS Grgarske Ravne – Bate za leto 2022.

Sklep je bil soglasno sprejet.

III.2. Svet KS se seznani s poslovnim poročilom KS Grgarske Ravne – Bate za leto 2022. Stanje sredstev na podračunu na dan 31.12.2022 je 13.651,02 EUR.

Sprejme se sklep:

Sprejme se poslovno poročilo KS Grgarske Ravne – Bate za leto 2022

1. **Pregled in potrditev inventurnega elaborata**

IV.1.Svet KS Grgarske Ravne – Bate se seznani s popisom osnovnih sredstev in opreme na da 31.12.2022. Inventurna komisija predlaga svetu KS predlog za odpis osnovnih sredstev, in sicer v odpis gre motorna kosilnica 520 BRV PREMIUM.

Sprejme se sklep:

Svet KS Grgarske Ravne – Bate sprejme sklep o odpisu osnovnih sredstev iz registra osnovnih sredstev: inv. št. 0027021- motorna kosilnica 520 BRV PREMIUM, ki je poškodovana in iztrošena.

Sklep je bil soglasno sprejet.

IV.2. Svet KS Grgarske Ravne – Bate je na seji obravnaval poročilo in povzetek inventurnega elaborata za leto 2022.

Sprejme se sklep:

Svet KS Grgarske Ravne – Bate potrjuje poročilo in povzetek inventurnega elaborata za leto 2022.

Sklep je bil soglasno sprejet.

1. **Razno**

1. Člani Sveta KS se dogovorimo, da se kmetijskemu zavodu Nova Gorica brezplačno odda v najem večnamensko dvorano v Grgarskih Ravnah, za predavanje o subvencijah v kmetijstvu dne 28.03.2023, namenjeno kot pomoč lokalnim kmetom.

2. Člani sveta KS smo se dogovorili, da se izvedba košnje pokopališča in drugih javnih površin v pristojnosti KS Grgarske Ravne – Bate odda g. Francu Černigoj.

Seja se je zaključila ob 21.00 uri.

Številka:4/2023

Datum: 24. 2.2023

Zapisnikarica: Predsednica Sveta KS Grgarske Ravne - Bate

Anita Plesničar Jana Grmek